AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija), atsižvelgdama į Molėtų švietimo centro 2017 m. liepos 17 d. raštą Nr. V6-31 „Dėl turto pripažinimo nereikalingu“, Molėtų r. Alantos gimnazijos 2017 m. liepos 12 d. raštą Nr. D10-82 „Dėl įsakymo“, Molėtų pradinės mokyklos 2017 m. birželio 15 d. raštą Nr. (1.8.)-SD-89 „Dėl įsakymo“ ir 2017 m. liepos 17 d. raštą Nr. (1.8.)-SD-94 „Dėl įsakymo“, parengė sprendimo projektą dėl savivaldybės turto perdavimo Administracijai. Sprendimo projekte nurodytas turtas - administracinis pastatas, esantis Molėtų r. sav., Molėtų m., Vilniaus g. 54, automobilis „VW Transporter“, 6 komplektai virtuvės stalų su dviem suolais, pagalbinis pastatas, esantis Molėtų r. sav., Mindūnų sen., Mindūnų k., Muziejaus g. 7, pripažintas nebereikalingu įstaigų funkcijoms įgyvendinti ir perduodamas Administracijai, kuri spręs, kaip šį savivaldybės turtą tinkamai panaudoti.

Parengto sprendimo projekto tikslas – perduoti savivaldybės biudžetinių įstaigų patikėjimo teise valdomą turtą Administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – kadangi minėtas turtas įstaigoms nebereikalingas, Administracija spręs, kaip šį savivaldybės turtą racionaliau panaudoti.

Neigiamų pasekmių nenumatoma.

 **4. Priemonės sprendimui įgyvendinti**

Bus pasirašyti turto perdavimo – priėmimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų švietimo centras, Molėtų pradinė mokykla, Molėtų r. Alantos gimnazija.